ອາຊຽນ ຊຸກຍູ້ ແລະ ປົກປ້ອງບັນດາສິດຂອງແມ່ຍິງ ແລະ ເດັກນ້ອຍ
(ພາບປະກອບ: TTXVN)
ກອງປະຊຸມໃຫຍ່ຄັ້ງທີ 10 ຂອງຄະນະກຳມະການອາຊຽນ ກ່ຽວກັບການຊຸກຍູ້ບັນດາສິດຂອງແມ່ຍິງ ແລະ ເດັກນ້ອຍ (ACWC) ໂດຍຄະນະເລຂາອາຊຽນ ຈັດຕັ້ງແຕ່ວັນທີ 25 – 27/02 ຢູ່ນະຄອນຫຼວງ ຈາກາກຕາ, ປະເທດອິນໂດເນເຊຍ. ທີ່ກອງປະຊຸມໃຫຍ່, ຄະນະກຳມະການລະຫວ່າງລັດຖະບານອາຊຽນ ກ່ຽວກັບສິດທິມະນຸດ (AICHR) ແລະ ບັນດາອົງການກ່ຽວຂ້ອງອື່ນໆຂອງອາຊຽນ ໄດ້ປຶກສາຫາລືກ່ຽວກັບມາດຕະການໜູນຊ່ວຍຜູ້ປະສົບເຄາະຮ້າຍຈາກການຄ້າແມ່ຍິງ ເພື່ອແນໃສ່ປັບປຸງ ແລະ ເພີ່ມທະວີການແກ້ໄຂບັນດາເຫດການຂອງອົງການປະຕິບັດກົດໝາຍ, ພາລະກອນສັງຄົມ, ພະນັກງານສາທາລະນະສຸກຢ່າງມີປະສິດທິຜົນ. ACWC ພວມຜັນຂະຫຍາຍແຜນການເຄື່ອນໄຫວປະຕິບັດຖະແຫຼງການກ່ຽວກັບການລົບລ້າງການໃຊ້ຄວາມຮຸ້ນແຮງສຳລັບແມ່ຍິງ (EVAW) ແລະ ລົບລ້າງການໃຊ້ຄວາມຮຸ້ນແຮງສຳລັບເດັກນ້ອຍ (EVAC). ທັງ 2 ເອກະສານດັ່ງກ່າວໄດ້ຮັບການຮັບຮອງເອົາຢູ່ກອງປະຊຸມຂັ້ນສູງອາຊຽນ ຄັ້ງທີ 23 ປີ 2014. ກອງປະຊຸມໃຫຍ່ຄັ້ງທີ 11 ຂອງ ACWC ຈະດຳເນີນໃນເດືອນ 10/2015 ຢູ່ຟີລິບປິນ.
(ແຫຼ່ງຄັດຈາກ VOV)